
Ekstrabladet  skriver  den  8.  Marts: 

Hindhede  som  Mormon. 


Fra  I)r.  Hindhede  har  jeg  modtaget  dette  Indlæg: 

I  Deres  Monnonartikel  af  2.  ds.  citeres  Profetens  Visdoms- 
ord,  men  knn  ufuldstændigt.  Han  prædiker  ikke  blot  Afholden- 
hed fra  Alkohol  og  Tobak,  men  ogsaa  »Maadehold  i  Kod- 
spisning«.  Det  sidste  er  glemt. 

Mormonerne  har  med  andre  Ord  i  110  Aar  levet  efter  Hind- 
hede. Jeg  har  i  længere  Tid  staaet  i  Forbindelse  med  dem. 
Efter  Opfordring  sendte  den  nuværende  Profet,  Dr.  John 
Widtsoe,  Salt  Lake,  mig  Dødelighedsstatistik  for  en  Række 
Aar.  I  1934  døde  pr.  1000  Levende  7,1  Mormoner,  men  10,4 
Danskere,  et  Plus  paa  46,4  pCt.  Havde  vi  samme  Dødstal 
som  Mormonerne,  vilde  vi  her  have  sparet  12,090  Dødsfald. 

For  nogle  enkelte  Aarsager  havde  Danskerne  for  Apopleksi 
t  34,  for  Hjertesygdomme  t  38,  for  Nyresygdomme  t  44,  for 
Sukkersyge  1 123,  for  Kræft  1 190  og  for  Tuberkulose  t  784  pCt. 

Særligt  de  sidste  Tal  er  jo  forbløffende.  De  tyder  paa,  at 
hvis  Danskerne  vilde  følge  ROLLIER,  HINDHEDE  og  MOR- 
MONERNE, vilde  Tuberkulose  i  Danmark  snart  blive  en  Saga 
blot.  Men  desværre,  vore  Stormænd  tror  her  stadig  paa  Kø- 
dets Kraft. 

I  sit  Brev  skriver  Profeten  bl.  a.:  »Visdomsordet  lærer, 
som  De  ved,  først  og  fremmest  stor  Moderation  i  Kodspis- 
ning,  rigeligt  Forbrug  af  Grønsager,  Kornvarer  og  Lydighed 
over  for  andre  Faktorer,  som  De  har  lært  og  bevist  at  være 
sande  gennem  et  langt  Livs  Forsøg«. 

Mikkel  Hindhede. 

Vor  Artikel  om  Visdomsordets  110  Aars  Dag  i  sidste  Num- 
mer af  STJERNEN  med  Udtalelser  af  Lægerne  Johanne 
Christiansen  og  Mikkel  Hindhede  og  Gymnastikpædagogen 
Kaptajn  Jespersen  har  vakt  betydeligt  Røre.  EKSTRABLA- 
DET bragte  den  2.  Marts  et  stort  opsat  Interview  med  Mis- 
sionspræsidenten  over  2XA  Spalte  med  Portræt  af  Broder  West 
og  Overskrifterne:  VI  ER  DEN  ENESTE  SANDE  KIRKE 
PAA  JORDEN  —  siger  Mormonernes  danske  Præsident  Or- 
son  B.  West.  »Visdomsordet«,  som  kom  fra  Himlen  for  110  Aar 
siden,  anbefales  af  HINDHEDE,  Kaptajn  JESPERSEN  og 
JOHANNE  CHRISTIANSEN. 

Og  den  8.  bragtes  Dr.  Hindhedes  Indlæg,  saadan  som  det 
læses  her.  Endnu  en  Gang  har  Visdomsordet  bevist  sin 
Værdi,  ikke  alene  som  rent  sundhedsmæssig  Faktor,  men  og- 
saa  som  Banebryder  for  Mormonismens  andre  Sandheder. 
En  Rambuk,  der  er  i  Stand  til  at  nedbryde  Folks  indgroede 
Fordomme  og  faa  dem  til  at  lytte,  som  ellers  intet  vil  have 
med  os  at  skaffe.  Visdomsordet  er  vor  bedste  Missionær,  lad 
os  derfor  passe  paa  det,  lad  os  efterleve  det. 

I  Interviewet  hedder  det  bl.  a.:  »Hvad  er  Visdomsordet?« 
—  »Det  er  en  Aabenbaring,  der  gaar  ud  paa,  at  ingen  Mor- 
mon med  Respekt  for  sig  selv  nyder  Alkohol,  Tobak,  Kaffe 
eller  Te.  Men  det  har  ogsaa  en  positiv  Side,  idet  det  anviser 
os  at  spise  Grønsager  og  Frugt,  sørge  for,  at  vi  faar  rigelig 
sund  Søvn  og  bruger  Visdom  i  alle  Livets  Forhold.« 

løvrigt  anbefales  det  alle  interesserede  at  læse  Artiklen  i 
sin  Helhed.  Der  omtales  ikke  alene  Visdomsordet,  men  ogsaa 
mange  andre  Spørgsmaal  af  største  Interesse. 

Ældste   Erling  Magnesen : 

Joseph  Smith  —  Profet  og  Seer. 

Kun  fjorten  Aar  gammel  og  Midtpunktet  i  en  religiøs  for- 
følgelse! I  en  Alder,  da  vore  Drenge  endnu  ikke  har  taget 
deres  Folkeskoleeksamen  er  lian  Offer  for  Gejstlighedens  Og 

andre  kirkelige  Embedsmænds  Intriger  og  Anslag gjort 

til  Latter  af  sine  Omgivelser,  spottet  af  de  uvidende  ok  Madet 
af  de  lærde. 

Vi  kender  lidt  til  John  Wyeliff,  Johan  Huns,  Martin 
Luther,  Ulrik  Zwingli,  Johan  Calvin,  John  Knox  og  andre 
religiøse  Reformatorer;  men  det  var  studerede  og  veluddan- 
nede Skikkelser  indenfor  det  religiøse  Liv.  De  mødte  en  ufor- 
staaende  og  magtsyg  Klasses  ganske  Modstand,  men  de  var 
selv  blandt  de  lærde,  universitetsuddannede  og  gejstligt  ind- 
viet. De  fremstod  paa  en  Tid,  da  alle  Mørkets  Magter  var  i 
Færd  med  at  give  Slip  paa  deres  Kvælertag.  Paa  en  Tid,  da 
den  aandelige,  tekniske  og  nationale  Udvikling  stod  foran  sin 
Renæssance  og  en  Verden  af  aandeligt  formørkede  og  over- 
troiske Ledere  baade  indenfor  Stat  og  Kirke  stod  for  Ledel- 
sen, medens  den  store  Masse  var  i  fuldstændig  Uvidenhed. 
Ja,  de  fremstod  paa  en  Tid,  da  Bibelen  var  laast  til  Prædike- 
stolen, og  det  paa  det  strengeste  var  forbudt  den  almene 
Mand  at  læse  i  den,  om  han  havde  kunnet.  Bag  det  hele  stod 
der  en  Magtfaktor,  som  havde  sine  Fangarme  vidt  forgrenet 
i  alle  Lande,  og  som  for  enhver  Pris  maatte  beholde  sit 
Favntag  paa  Folkene.  Derfor  maatte  Kampen  blive  haard  og 
Midlerne  grusomme  i  den  Kamp,  som  fandt  Sted.  Men  det 
var  modige  Mænd,  Mænd,  som  ved  deres  Lærdom  og  Posi- 
tion stod  paa  lige  Fod  intellektuelt  med  deres  Modstandere, 
og  Sejren  blev  deres. 

Men  denne!  Hvad  kunde  man  have  at  frygte  af  en  fjorten 
Aar  gammel  Dreng,  opvokset  under  trange  og  tarvelige  Kaar; 
af  en,  som  havde  tilbragt  sine  Drengeaar  paa  en  Bondegaard, 
og  som  ikke  havde  lavet  andet  end  Karlearbejde  for  sin  Fader 
og  sine  Naboer;  af  en,  som  ikke  havde  faaet  den  mest  al- 
mindelige Uddannelse,  for  ikke  at  tale  om  Højskole  eller 
Universitetet,  som  han  kun  havde  hørt  omtale  ved  Navn.  Ja, 

hvad  kunde  vel  Teologer  og  andre  lærde,  baade  ved  Kirker 
og  andre  Institutioner  have  at  frygte  af  en  Dreng,  som  ikke 
havde  faaet  mere  Kundskab  end  omrejsende,  halvkvalificerede 
Landsbyskolelærere  havde  givet  ham? 

Fjorten  Aar  og  forfulgt  af  lærde,  gejstlige,  aldrende  Mænd! 
Mænd,  som  forkyndte  om  Pauli  Syn  paa  Vejen  til  Damaskus, 
om  Marias  og  Zakarias'  Besøg  af  Engle.  Mænd,  som  for- 
kyndte, at  Abrahams,  Isaks  og  Jacobs  Gud  var  en  Aaben- 
baringens  Gud.  Mænd,  som  forkyndte  om  Jesus  Kristus  og 
hele  den  store  Menneskemasse,  som  de  fik  med  sig  og  som 
erklærede  at  være  kristne.  Kristenforfølgelse  mad  en  fjorten 
Aar  gammel  Dreng  som  Midtpunkt! 

Endskønt  man  havde  Ret  til  at  dyrke  Gud  ifølge  Fri- 
hedens Principper,  saa  var  der  dog  Strid  og  Kiv  blandt  de 
forskellige  Grupper,  men  om  eet  kunde  man  samle  sig.  Om 
Jesus  Kristus?  Nej,  om  at  forfølge  en  Dreng! 

Drengen  blev  voksen  og  fik  Lov  til  at  leve,  til  han  blev 
niogtredive  Aar  gammel  —  da  han  faldt  for  en  tilsværet  Pø- 
belhobs Morderhænder. 

Tusinder  fulgte  ham,  og  i  sin  korte  Livstid  udførte  han  et 
Livsværk  saa  stort,  at  det  fremdeles  sender  sit  Ekko  udover 
hele  Jordens  Overflade  og  vil  fortsætte  med  at  gøre  det,  indtil 
Alverdens  Nationer  med  deres  Indbyggere  er  fuldstændig 
indhyllet  i  Klangen  fra  dette  mægtige  Tonevæld  —  Joseph 
Smith,  Guds  Profet  i  de  sidste  Dage!  Indhyllet  i  Klangen  fra 
Mormons  Bog,  Pagtens  Bog,  Den  kostelige  Perle,  Kirkens 
Historie,  Kirtland,  Missouri,  Nauvoo,  Byer,  Skoler,  Templer 
og  til  Slut  Saltsødalen,  hvor  de,  som  troede  paa  ham,  er  ble- 
vet et  stort  og  mægtigt  Folk.  Et  Livsværk  under  Forfølgel- 
sens knugende  Mare,  uden  et  Øjebliks  Fred  under  Anerken- 
delsens velsignende  Balsam. 

lians  Livsværk  er  ikke  endt.  Hundrede  Tusinder  intelli- 
gente Mænd  og  Kvinder  spredt  over  hele  Jorden  bærer  i 
Dag  Vidnesbyrd  om  ham  og  nævner  hans  Navn  i  Forbin- 
delse med  Gud  og  Jesus  Kristus.  De  ser  op  til  ham  som  en 
storre  Leder  end  Moses  og  en  større  Profet  end  Esajas.  Hans 
Udtalelser  er  for  dem  en  Lov,  som  de  paa  det  strengeste 
efterfølger.  De  synger  Sange  til  hans  Pris  og  i  hver  Forsam- 
ling,  hvor  hans   Tilhængere   er  forsamlet  over  hele   Jorden 

(Fortsættes  Side  75  forneden) 

Sandheden  om  Mormonerne  IV. 

EVANGELIET. 

Midlet  til  at  naa  alt  det,  som  Gud  har  bestemt  for  Menne- 
sket i  dets  Jordeliv,  er  Antagelsen  af  og  Lydigheden  mod 
det  Evangelium,  i  hvilket  Jesus  Kristus  er  Centret.  Han  er 
Menneskehedens  Frelser  og  Forløser,  Opstandelsen  og  Livet. 
Gennem  ham  tilvejebragtes  Tilgivelse  for  Synd,  Opstandelsen 
til  fysisk  Udødelighed  og  den  aandelige  Fødsel  til  Forening 
med  Gud. 

ORGANISATION  OG  STYRELSE. 

Mormonkirkens  Organisation  og  Styreform  udgaar  fra 
Præstedømmet.  Præstedømmet  betragtes  som  en  Kraft  fra  Gud 
til  Mennesket,  hvorved  Mennesket  bemyndiges  til  at  handle  i 
Guds  Navn  og  med  Autoritet  fra  ham.  Det  aronske  Præstedøm- 
me har  hovedsagelig  at  gøre  med  timelige  Forhold,  Opkræv- 
ning af  Tiende,  Omsorg  for  de  fattige,  den  almindelige  Vare- 
tagelse af  Kirkens  Ejendomme  og  Udførelsen  af  Evangeliets 
ydre  Ordinancer,  Vanddaaben  og  Administrationen  af  den  hel- 
lige Nadver.  Embedsmændene  i  dette  Præstedømme  er  Biskop- 
per, Præster,  Lærere  og  Diakoner.  Over  dette  Præstedømme 
præsiderer  det  saakaldte  præsiderende  Biskopsraad  i  Kirken, 
der  bestaar  af  tre  Højpræster  af  Melkisedeks  Orden,  hvoraf 
den  ene  er  den  præsiderende  Biskop  og  de  to  andre  Raad- 
givere.  Dette  Biskopsraad  udpeges  af  det  første  Præsident- 
skab, ordineres  af  dem  og  antages  og  opholdes  ved  Kirkens 
Stemme.  Det  melkisedekske  Præstedømme  har  hovedsageligt 
at  gøre  med  de  aandelige  Ting,  forkynde  Sandheden  for 
Verden,  bære  Vidnesbyrd  om  den  og  virke  i  Kirkens  højere 
Administration  med  Hensyn  til  Lovgivning  og  dømmende 
Funktioner  og  ogsaa  indbefatte  Overopsynet  over  de 
timelige  Forhold.  Embedsmændene  i  dette  Præstedømme 
er:  Apostle,  Profeter,  Seere,  Aabenbarere,  Patriarker,  Høj- 
præster,  Halvfjerds  og  Ældster.  Kirkens  to  store  Opgaver 
er  at  forkynde  Sandheden  og  fuldkommengøre  deres  Liv, 
som  modtager  den. 

Kirkens  Jurisdiktion  og  Myndighedsomraade  dækker  hele 
Verden.  Det  er  den  altomfattende  Kirke  —  almen  i  videste 
Betydning.  I  Amerika,  hvor  Kirken  er  stærkest  organiseret, 

anerkendes  et  centralt  Punkt  beliggende  i  Jackson  Bounty, 
Missouri  som  Zion.  Her  skal  engang  i  Fremtiden  bygges  en 
hellig  By  af  Kirken,  et  nyt  Jerusalem,  hvortil  der  vil  finde 
en  Indsamling  Sted  fra  alle  Nationer.  Dette  vil  blive  det 
administrative  Centrum  for  den  almene  Kirke  og  Pladsen  for 
liovedtemplerne.  Andre  Byer  og  Beboelser,  der  ligger  pas- 
sende tæt  sammen  for  lokale  administrative  Formaal  udenfor 
dette  centrale  Sted  vil  blive  kaldt  og  kaldes  nn  »Zions  Stave.« 

Til  at  supplere  Præstedømmets  Arbejde  er  der  de  kvinde- 
lige Hjælpeforeninger,  Søndagsskolerne,  Ungdomsforenin- 
gerne, Børneorganisationerne,  og  Kirken  opretholder  et  Skole- 
system, der  omfatter  Højskoler,  Seminarier  og  Kollegier,  hvor 
Mormonteologien  er  gjort  til  en  Del  af  Undervisningsplanen. 

Mormonkirkens  Medlemstal  blev  i  1924  opgjort  til  535,659, 
en  Forøgelse  paa  omtrent  200,000  siden  1900.  Det  blev  an- 
slaaet,  at  af  alle  Kirkemedlemmer  var  omkring  90  pCt.  i  Utah 
Mormoner,  53  pCt.  i  Idaho,  24  pCt.  i  Nevada,  21  pCt.  i 
Wyoming  og  11  pCt.  i  Arizona.  Det  er  de  Stater,  hvor  Kir- 
ken har  vundet  størst  Fremgang.  Missionsarbejdet  blandt 
Mormonerne  har  altid  været  og  er  stadig  meget  udstrakt.  I 
1924  var  Antallet  af  Missionærer  udsendt  i  De  forenede 
Stater  1,092  og  Antallet  i  Udlandet  777. 

De  sidst  opgivne  Medlemstal  er  fra  1940  og  viser  en  meget  be- 
tydelig Fremgang.  I  U.S.A.  703.017  Medlemmer  og  i  den  øvrige 
Verden   159.647,  ialt  862.664. 

O    A. 

(Fortsætles  i  næste  Nr.) 


Paa  min  Hustrus,  Datters  og  egne  Vegne,  bringer  jeg  herved 
Missionen,  Grenen  og  Organisationerne  samt  alle  de  kære 
Søskende  min  dybtfølte  Tak  for  den  uforglemmelige  Aften 
I  beredte  mig  paa  min  80aarige  Fødselsdag.  Denne  Aften  vil 
staa  som  et  kært  Minde,  saalænge  jeg  lever. 

HANS  N.  OGAARD 

^Pionererne  fortæller. . . 

IV.   Johanne  Margrete  Aae,  Esbjerg. 

Str.  Aae  er  en  kendt  Person  i  Kirken  i 
Esbjerg.  Gennem  den  lange  Aarrække  hun 
har  været  Medlem  af  Kirken,  har  hun  været 
aktiv  or  trofast.  Var  Str.  Aae  ikke  paa  sin 
Plads  ved  Møderne,  var  der  eet  eller  andet 
galt,  og  saadan  er  det  endnu.  Hvad  Str. 
Aae  ikke  ved  om  Mormonerne  og  deres 
Kirke  her  i  Esbjerg  indenfor  de  sidste  30 — 
35  Aar  er  ikke  værd  at  vide. 

Str.  Aae  blev  født  paa  Landet  i  en  lille 
Landsby,  Roust,  Grimstrup  Sogn.  Hun  havde 
Johanne  Margrete  Aae.    gode  Forældre,  som  opdrog  hende  i  Kristen- 
dommen.    Hun    har    altid    været    religiøs, 
og  da  hun  første  Gang  hørte  om  Mormonismen,  interesserede  den 
hende,   men  samtidig   frygtede   hun  paa   Grund   af   alle   de   daarlige 
Rygter  derom.  Og  hun  værgede  sig  mod  sin  Mand,  der  vilde  have 
hende  med  til  Møde,  igennem  2  Aar. 

Aae  var  blevet  interesseret  i  Mormonismen  ved  de  store  offent- 
lige Møder,  som  blev  holdt  i  den  største  Sal  i  Esbjerg,  og  hvortil 
Folk  strømmede  i  en  saadan  Grad,  at  selv  Gangene  og  Foyeren  var 
proppet  med  Mennesker.  Disse  Møder,  der  blev  afholdt  af  Byens 
Præster  mod  et  Par  af  Kirkens  Missionærer,  syntes  at  vise,  at  det 
meste  af  Forsamlingen  var  paa  Mormonernes  Side,  især  naar  Præ- 
sterne med  haarde  og  onde  Ord  haanede  Mormonismen  og  blev  sat 
til  Vægs  med  Bibelens  egen  Lære.  Disse  Møder  erindres  endnu  tyde- 
ligt af  Byens  lidt  ældre  Indbyggere,  og  det  var  her  Hr.  Aae  første 
Gang  harte  Mormonismen  forkyndt  og  blev  interesseret.  Missionæ- 
rerne blev  inviteret  hjem,  og  da  deres  Tale  var  noget  gebrokken,  og 
Aae  ikke  var  bibelkyndig,  blev  Fru  Aae  kaldt  til  Hjælp. 

Saadanne   blev   Kirkens   Lærdomme   først   forkyndt   for   een,   der 
siden  blev  et  saa  trofast  Medlem.  Efter  2  Aars  Talen  frem  og  tilbage 
indvilligede  Fru  Aae  i  at  gaa  til  Møde,  men  kun  for  at  finde  Fejl. 
»Fandt  De  nogen?«  spørger  vi. 

»Nej,  jeg  fandt  hurtigt  ud  af  noget  andet.  Nemlig,  at  her  var  min 
Plads,  her  hørte  jeg  hjemme.« 
»Hvomaar  blev  De  døbt?« 
»Pinselørdag,  1913.« 
»Var  der  ikke  megen  Modstand  mod  Mormonismen  dengang?« 

»Jo,  ikke  saa  lidt  mere  end  nu.  Alle  mine  Venner  vendte  mig 
Ryggen;  men  efter  nogen  Tids  Forløb  kom  de  tilbage,  for  de  havde 
opdaget  at  »Margrethe  var  jo  ikke  blevet  ringere  ved  det.«  De  Mis- 
sionsfolk,  vi  kom  sammen  med,  advarede  mig  og  bad  mig  vende  om 

og  komme  tilbage  til  min  Frelser,  men  jeg  fortalte  dem,  at  jeg  tvært- 
imod troede,  at  jeg  var  kommen  ham  nærmere.« 

Søster  Aaa  gaar  over  til  at  fortælle  om  alle  de  Hellige,  hun  har 
sagt  Farvel  til  paa  Esbjerg  Havn,  naar  de  rejste  til  Zion.  »Var  I 
andre  kede  af  at  blive  ladt  tilbage?« 

»Jo,  sandelig.  Hver  Gang,  nogle  af  vore  Medlemmer  var  med,  var 
der  stor  Tildekoncert.« 

Var  Ønsket  om  at  komme  derover  meget  stærkt?« 

»Ja.  Jeg  tror  endog,  det  var  større  end  nu.  Saa  snart,  man  blev 
døbt,  gik  ens  Ønsker  og  Længsler  kun  til  Zion.  Søskende  var  vil- 
lige til  at  opgive  alt,  blot  for  at  komme  til  Herrens  forjættede  Land.« 

Søster  Aae  har  sagt  Farvel  til  to  Døtre,  der  emigrerede.  Begge 
blev  gift  med  gode  Sidste  Dages  Hellige  derovre.  Den  ene  er  nu 
Enke  og  bosiddende  i  Salt  Lake  City,  den  anden  bor  i  Alberta, 
Canada.  En  Datter  her  i  Byen  er  ogsaa  Mormon,  og  hendes  Mand, 
der  døde  for  godt  tre  Aar  siden,  var  ogsaa  Medlem. 

Søster  Aae  har  som  Medlem  af  Kirken  oplevet  en  Verdenskrig 
før,  og  vi  spørger,  om  Tilstanden  dengang  kan  sammenlignes  med 
nu.  »Ja,  i  mange  Retninger.  Da  maatte  de  lokale  Brødre  ogsaa 
overtage  Ledelsen.  Og  det  blev  gjort  godt;  men  mange  blev  borte 
fra  Kirken  dengang,  ikke  saa  lidt  flere  end  under  denne  Krig.  Til- 
sidst  var  vi  kun  en  fire  Familier  tilbage,  og  der  var  stærk  Tale  om 
at  lukke  Kirken,  men  gamle  Søster  Glarmester  Jensen  stillede  sig  i 
Døren  og  sagde:  »Kirken  bliver  ikke  lukket,  saa  længe  jeg  staar  i 
den«,  og  det  holdt  Stik.  Efter  Krigen  fik  vi  en  Missionær  fra  Kø- 
benhavn, Broder  Tronier  og  Broder  Rasmussen  fra  Aarhus,  og  de 
gjorde  et  stort  Stykke  Arbejde  for  de  Søskende,  der  havde  trukket 
sig  tilbage,  og  snart  havde  de  Kirken  paa  Fode  igen.« 

Paa  vort  Spørgsmaal  om  Kirken  da  og  nu,  svarer  Søster  Aae: 
»Jeg  synes,  der  var  mere  Hjertelighed  og  Iver  til  Stede  dengang. 
Var  der  nogen,  der  trængte  til  Hjælp,  Medlemmer  eller  Ikke-Med- 
lemmer,  saa  hjalp  man,  uanset  at  man  havde  sit  eget  Hjem  og  syv 
Børn  at  passe  foruden.  Kirkens  Arbejde  skulde  gøres,  og  det  blev 
gjort.  Det  er,  som  om  der  er  for  mange  Ting  uden  om,  der  nu  skal 
varetages,  førend  Kirkens  Arbejde;  men  Tiden  har  vel  en  stor  Del 
af  Skylden  deri.« 

Søster  Aae  har  i  de  30  Aar,  hun  har  været  Medlem  af  Kirken, 
været  i  Bestyrelsen  for  Kvindelig  Hjælpeforening  utallige  Gange,  og 
hun  fortæller,  at  det  Arbejde  har  hendes  Hjerte.  Søster  Aae  er 
kendt  for  sin  Villighed  til  at  bringe  Trøst,  Hjælp  og  Opmuntring, 
og  er  saaledes  en  god  Repræsentant  for  Kirken. 

Det  er  30  Aar  siden,  Søster  Aae  blev  døbt,  men  taler  man  med 
hende  i  Dag,  møder  man  et  stærkt  og  brændende  Vidnesbyrd,  ikke 
lunkent  og  ligegyldigt. 

»Den  bedste  Dag  i  mit  Liv,  var  den  Dag,  jeg  blev  døbt,  og  den 
Dag  i  Dag  fryder  Evangeliet  mig«. 

D.  N. 

Schalom  Asch: 

NAZARÆEREN.  ,Fort„t) 

Denne  Udveksling  af  Blikke  varede  kun  et  Øjeblik,  og  doi; 
var  det  et  Øjeblik  saa  langt  som  Evigheden.  Rabbineren 
pegede  mod  Preesteskabet  med  sit  Reb  og  raabte  med  tord- 
nende Stemme,  en  Stemme,  der  var  som  hundrede  Trompeter: 

»Staar  der  ikke  skrevet:  ,Mit  Hus  skal  være  et  Bønnens 
Hus  for  alle  Folkeslag?'  Og  I  har  gjort  det  til  en  Røver- 
hule!« 

Den  yngste  af  de  præstelige  Brødre  havde  trængt  sig  helt 
frem:  hans  Haand  var  løftet  for  at  give  Signal  til  Opsyns- 
mændene med  de  blysnertede  Piske  til  at  kaste  sig  over 
Rabbineren.  Et  strengt  Blik  fra  hans  ældre  Broder,  den 
første  Embedsmand  Jochanan,  standsede  Ordren. 

Mængden,  som  omgav  Rabbineren,  opsendte  et  stort  Ju- 
belskrig fra  deres  Hjerter,  som  om  en  mægtig  Byrde  var 
blevet  løftet  fra  dem.  Det,  som  havde  tynget  dem  alle,  Lærde 
og  Ulærde,  det  som  havde  samlet  sig  i  hvert  jødisk  Bryst, 
ai  Bitterheden  og  Harmen  mod  Hanans  Hus,  var  nu  blevet 
som  en  eneste  Sten,  som  Rabbineren  slyngede  i  Ansigtet 
paa  Undertrykkerne: 

»Bønnens  Hus  for  Folkeslagene  har  I  gjort  til  en  Røver- 
hule! I  har  forvandlet  Templet  til  et  Slagtehus,  til  en  ko- 
gende Kedel  Kød,  til  en  aaben  Mund,  som  raaber:  ,Qiv! 
Giv!'  thi  den  er  aldrig  mæt. 

»Hanans  Sønner  er  Elis  Sønner,  som  snapper  Kødet  fra 
Alteret  med  deres  Gafler! 

»Hanans  Hus  og  Beitus'  Hus:  de  har  gjort  deres  Sønner 
ti!  Skatmestre,  deres  Svigersønner  til  høje  Embedsmænd  og 
Forvaltere,  og  de  slaar  deres  Slaver  med  Køller.  Ve  jer, 
Hanans  Sønner! 

»Guds  Hus,  som  skulde  kaldes  et  Bønnens  Hus  for  Folke- 
slagene, for  alle  Verdens  Folkeslag,  har  de  omdannet  til  en 
Markedsplads.  Paa  den  Sten,  hvor  Abraham  bandt  Isaak 
til  Ofringen,  har  de  aabnet  deres  Boder. 

»Forbandet  være  I,  Elis  Sønner!« 

En  for  en  forsvandt  de,  de  høje  Embedsmænd  og  For- 
valtere i  deres  Purpui  klædninger,  med  deres  oliede  og 
krullede  Skæg;  de  trak  sig  tilbage  bag  Forhængene  til  Hel- 
ligdommens Forgaard.  Rabbineren  fra  Nazareth  blev  alene 
tilbage,  Fneherre  over  Templets  Forgaarde  den  Dag. 

Vi  tænkte,  at  nu,  efter  at  han  havde  splittet  Elis  Sonner 
ved  den  hellige  Kraft,  som  udstrømmede  fra  ham,  efter  at 
han  havde  bundet  Hanans  Sønner,  Templets  Beherskere, 
med  sin  Munds  Aande  —  at  han,  efter  at  han  havde  gjort 
dette,  vilde  vende  sig  og  tilintetgøre  den  største  af  alle  vore 
Fjender,  selve  det  ondes  Kilde,  den  Næve,  som  var  lagt  paa 
Israels  Nakke;  med  den  Myndighed,  han  nu  sad  inde  med, 
med  det  Reb,  han  holdt  i  sin  Haand,  vilde  han  drive  Edoms 
jordiske  Herredømme  foran  sig.  Men  det  skete  ikke  den 
Dag.  Thi  han  samlede  sine  Disciple  om  sig  og  forlod  Tem- 
pelgaarden.  Han  vendte  tilbage  til  Olivenbjerget.  Folket 
fulgte  ham,  som  om  han  var  en  Konge,  og  alle  Ansigter 
straalede,  alle  Øjne  skinnede,  alle  Hjerter  sang  af  Glæde. 
Nu  saa  vi  klart,  at  Forløsningen  bankede  paa  Døren;  ogsaa 
for  os  var  der  opstaaet  en  Beskytter.  Paa  den  Dag  blev 
Guds  Navn  lovpriset.  (Nyt  Kapitel  paabegyndes  i  næste  Nr.) 


(Fortsat  fra  Side  69) 
gaar  der   en  Undertone  af  dette   ene:    Joseph   Smith,   Guds 
Profet! 

Verden  skriver  tusind  og  atter  tusind  Bøger  og  Skrifter  om 
ham.  Men  hvor  meget  den  end  forsøger  at  gøre  sig  færdig 
med  ham,  trænger  han  sig  dog  frem  i  stadig  tiltagende  Grad. 
Han  kan  ikke  standses,  denne  fjorten  Aar  gamle  Dreng!  Hans 
Navn  kan  ikke  bortelimineres  eller  druknes  i  Verdens  Larm 
øg  Tummel. 

Denne  store  Opgave  maa  Verden  engang  løse.  Den  kan 
vige  uden  om,  skyde  ham  fra  sig,  undskylde  sig,  angribe, 
haane  og  spotte  ham,  men  han  vil  altid  vende  tilbage,  og 
han  Budskab  til  Verden  vil  altid  lyde  om  igen  og  om  igen, 
indtil  det  begynder  at  dæmre:  Var  han  trods  alt  en  Guds 
Profet? 

SPEJDERE  IGEN? 


Henning  Fanøs  Artikel  i  sid- 
ste Nummer  har  rørt  ved  et 
ømt  Punkt,  —  det  viser  tyde- 
ligt de  mange  Indlæg,  vi  har 
modtaget.  Vi  skal  her  citere  de 
vigtigste  Punkter  i  nogle  af  Bre- 
vene, og  i  næste  Nummer  skal 
vi  saa  hringe  en  afsluttende 
Oversigt  over  Indholdet  i  alle 
de  indtil  den  15.  April  modtagne 
Udtalelser. 

Søndagsskoleforstander  Chr. 
Nielsen,  København,  har  i  en 
længere  Skrivelse  redegjort  for 
sin  Stilling.  Han  mener,  at  det 
ikke  længere  drejer  sig  om  »at 
holde  paa  vore  unge«,  men  nu 
om  »at  faa  vore  unge  tilbage«, 
altsaa  »noget  maa  gøres«.  Det, 
Spejderbevægelsen  tidligere  er 
strandet  paa,  er  Kirkens  Forbud 
mod  Udflugter  og  Spejderøvelser 
om  Søndagen.  De  unge  kan  ikke 
blive  rigtige  Spejdere  ved  en 
ugentlig  Mødeaften  i  den  lille 
Sal,  og  »efter  meget  nøje  Over- 
vejelse, vover  jeg  at  stille  mig 
ved  Siden  af  de  unge  i  Kravet 
om  her  at  vise  lidt  Eftergiven- 
hed. Jeg  gør  det,  skønt  jeg  selv 
for  Tiden  er  Forstander  for  Søn- 
dagsskolen her  i  København. 
Jeg  tror  nemlig  ikke,  at  Søn- 
dagsskolen vil  komme  til  at  lide 

noget  under  dette. For  der 

er  vel  ikke  nogen,  der  for  Alvor 
tror,  at  Kirken  vinder  noget  ved 
at  stille  sig  stejlt  i  dette  Spørgs- 
maal?« 

Præsidenten  for  Genealogisk 
Forenings  Hovedbestyrelse,  Ej- 
nar Nielsen  i  Esbjerg,  skriver 
om  sit  Forsøg  i  sin  Tid  paa  at 
starte  Spejderne  i  Esbjerg.  Han 
mener,   at   der   er   en   Tid,   hvor 


vi  mister  vort  Greb  i  de  unge, 
mellem  Søndagsskolen  og  Junior- 
klassen. 

Medlem  af  Ungdomsforenin- 
gernes Hovedbestyrelse,  Figat  H. 
Breum:  »Min  Spejdertid  skyl- 
der jeg  meget  og  vilde  ikke 
have  undværet  den  for  meget 
andet.« 

Alfred  Ingemann  Hansen,  og- 
saa  Medlem  af  Hovedbestyrel- 
sen: »En  god  Idé,  men  jeg  synes 
ikke,  at  det  skal  være  paa  sam- 
me Maade  som  i  de  forskellige 
Spejderkorps,  for  det  er  en 
Slags  Militær,  og  det  burde  vi 
tage  Afstand  fra.« 

Søndagsskoleforstander  Alfred 
Hauberg  Jensen,  Aarhus:  »Det  er 
den  helt  rigtige  Idé,  og  den  skal 
nok  slaa  an,  men  lad  os  holde 
os  til  den  internationale  Spejder- 
bog, saa  at  vore  Spejdere  kan 
komme  sammen  med  andre  i 
Lejre  og  Konkurrencer.« 

Richard  Gregersen,  Præsident 
for  den  lokale  Ungdomsforening 
i  København:  »Man  maa  med 
Glæde  hilse  fremtidige  Bestræ- 
belser for  at  oprette  Spejder- 
organisationen igen.  Men  det  maa 
kraftigt  understreges:  Forsøget 
maa  kun  gøres,  hvis  de  rette 
Forudsætninger  er  tilstede.  De 
har  ikke  været  det  før.  Er  de 
det    nu?« 

Altsaa  tilsyneladende  Enighed 
om,  at  der  bør  gøres  noget.  Men 
er  Forudsætningerne  tilstede? 
Hvad  mener  De?  Lad  os  høre, 
hvad  De  mener.  Alle  Indlæg 
gaar  videre  til  Missionspræsident 
og  Ungdomsforeningernes  Ho- 
vedbestyrelser. 

JS. 

HVAD   DER   SKER 


6.  April:  113  Aar  siden  Kirkens  Oprettelse. 

Aalborg.  15.  Februar  holdtes 
Afskedsfest  for  Missionærerne 
Str.  o«  Br.  Jessen.  25.  Februar 
var  Sangkorets  Medlemmer  sanr 
lede  til  Fællesspisning. 

5.  Marts  havde  Genealogisk 
Forening  arrangeret  en  H.  C. 
Andersen  Aften  med  Sketches, 
Sange  og  Historier.  Aftenen  gav 
et  pænt  Overskud  ved  Salg  af 
forskellige   Gaver. 

Esbjerg.  9.  Marts  holdt  Ung- 
domsforeningen Fastelavnsfest  i 
Form  af  Kostumebal  med  Præ- 
mier for  den  bedst  udklædte  Da- 
me og  Herre.  95  pCt.  af  Del- 
tagerne mødte  derfor  i  Dragter. 
Til  Trods  for  Sirenehylen  og  pe- 
riodevis Skydning,  blev  det  en 
yderst   vellykket   Aften. 

København.  5.  Marts  var  Ge- 
nealogisk Forenings  Mødeaften, 
og  ganske  naturligt  benyttedes 
denne  til  at  fejre  Foreningens 
nyligt  afgaaede  Hovedbestyrel- 
sespræsident,  Broder  Ogaard,  som 


Dagen  før  var  rundet  de  80  Aar. 
Det  blev  en  hyggelig  Aften,  ikke 
mindst,  da  Br.  Ogaard  fortalte 
Erindringer  fra  sin  Soldatertid. 
15.  Marts  opførte  Kv.  Hjælpe- 
forening i  Anledning  af  Organi- 
sationens 101.  Fødselsdag  et  dra- 
matisk og  meget  gribende  Skue- 
spil, det  første  siden  Besættel- 
sen. Desuden  medvirkede  et  sær" 
ligt  Kvindekor,  Syngende  Mø- 
dre. (Resultat  af  Artiklen  i  sid- 
ste Nr.  af  STJERNEN?). 

Aalborg.  Søster  Else  West 
fyldte  den   19.  Marts  75  Aar. 

Esbjerg.  Ældste  Anthon  Jør- 
gensen fyldte  8.  Marts  75  Aar. 

Kobenhavn.  Søster  Alma  Caro- 
line Ogaard  fyldte  den  13.  Marts 
70  Aar.  Søster  Oline  Andersen 
fylder  den  9.   April  70  Aar. 

Odense.  Ældste  Viggo  Chri- 
stensen fyldte  den  14.  Februar 
70  Aar. 

Vi  ønsker  disse  Søskende  hjer- 
telig Tillykke! 


Til  Søskende  og  Venner  i 

Aalborg,  Brønderslev,  Hjørring  og  Frederikshavn,  bringer  vi  — 
da  det  er  umuligt  for  os  at  skrive  til  hver  enkelt  —  ad  denne  Vej, 
vor  allerhjerteligste  Tak  for  den  Tid,  vi  tilbragte  sammen  med 
Jer.   Tusind  Tak  for  Gæstfriheden,   I   har  vist  imod   os. 

Søskende  og  Venner,  vær  overbevist  om,  at  vi  i  allerhøjeste  Grad 
paaskønner  og  aldrig  vil  glemme  Jer  og  den  Tid,  vi  tilbragte  som 
Missionærer   iblandt   Jer. 

Til  den  lille  Flok  i  Frederikshavn  ønsker  vi  at  sige:  Hold  tro- 
fast fast  ved  Jernstangen,  som  Lehi  saa  i  sin  Drøm,  og  som  betyder 
Evangeliet.  Den  fører  os,  dersom  vi  trofast  holder  fast,  til  den 
dejlige  Have  med  det  herlige  Frugttræ,  eller  med  andre  Ord,  ind 
til  det  celestiale  Rige. 

Til  Søskende  og  Venner  i  Aalborg  Gren,  som  Mandag  den  15. 
Febr.  satte  os  et  uforglemmeligt  Minde  ved  at  gøre  Afskeden  for 
os  saa  festlig,  siger  vi,  at  Ord  er  altfor  fattige  til  at  give  Udtryk 
for  vore  Følelser. 

Maa  Herren  velsigne  Jer  alle,  er  vor  inderligste  Bøn  og  Ønske. 

Anne  og  Jes  P.  Jessen. 

MORMONERNE 

er  nu  udkommet  som  Bog  og  kan  købes 
i  alle  Landets  Boglader  for  Kr.  1.25. 


I  Kommission  hos 

III  Ml  1   CLAUSENS  I  OIU   \«. 

København  1043 


FORORD: 

Den  6.  April  1830  oprettedes  JESU  KRISTI  KIRKE  AF  SIDSTE 
DAQES  HELLIGE  i  Staten  New  York  i  De  forenede  Stater  med  6 
Medlemmer  af  den  25-aarige  JOSEPH  SMITH,  af  sine  Tilhængere 
regnet  for  »Profet,  Seer  og  Aabenbarer«. 

1830  udsendte  Joseph  Smith  »MORMONS  BOG«,  en  Beretning 
om  Amerikas  første  Indbyggere,  oversat  fra  det  Oldtidssprog,  hvor- 
paa  den  var  indgraveret  paa  Guldplader.  Denne  Bog  regnes  af  Mor- 
monerne for  sidestillet  med  BIBELEN. 

Mormonerne  led  under  stærke  Forfølgelser,  og  den  27.  Juni  1844 
blev  Joseph  Smith  dræbt  af  en  Pøbelhob  i  CARTHAGE  Fængsel, 
hvor  han  sad  arresteret. 

Hans  Efterfølger  blev  BRIGHAM  YOUNG,  som  i  1847  førte 
Mormonerne,  dvs.  ca.  1000  Familier  tværs  over  den  store  ubeboede 
Prærie  til  det,  som  nu  er  Staten  UTAH.  En  Vandring,  som  aftvinger 
den  største  Respekt  for  Mormonernes  Ledere,  som  var  i  Stand  til  at 
gennemføre  den  til  Trods  for  umaadelige  Vanskeligheder. 

Siden  har  Mormonerne  bredt  sig  over  det  meste  af  Jorden,  og 
ogsaa  her  i  Danmark.  Den  hidtil  foreliggende  Litteratur  paa  Dansk 
om  Bevægelsen  har  imidlertid  været  stærkt  præget  enten  af  Til- 
hængere eller  af  Modstandere,  og  det  har  derfor  været  svært  at 
danne  sig  et  uhildet  Indtryk  af  Religionen  og  dens  Historie.  Det  er 
vort  Haab,  at  vi  med  nærværende  Skrift  har  udfyldt  dette  Savn  og 
givet  den  danske  Læseverden  en  fuldstændig  neutral  Skildring  af 
Mormonismen  og  Mormonerne. 

Orson  B.   West. 

